Tiɣunba n yinaw n tlawin deg wungal Ass-nni n Ɛmeṛ Mezdad « Deg lawan ideg yebda tira, wi yeẓran d acu i d tamaziɣt ? Ḥaca wid i wumi qqaren kra ‘‘iqudam n tmenǧert’’ neɣ ‘‘igeṭṭumen n tegrawla’’. Deg lawan-nni, kra n win i nesεa d amaru yettaru s tefransist neɣ s teεṛabt. Ma d tamaziɣt d awezɣi. Acku timeslayin-a, llant d tid n tmussni, neɣ n tedbelt, neɣ n udabu neɣ n ddin. (…). Ma d Belεid yeɣran taṛumit armi yecεef, i ttyettmeslayen, i tt-yettarun akken ilaq (yura tullisin, imagraden i yiǧernanen) imal wul-is ɣer tmaziɣt. »8